સામગ્રી: અમેરિકામાં નગ્નતાને જાતીયતા સાથે જોડવામાં આવે છે, પણ અહીં જર્મનીમાં રોજબરોજનાં કાર્યો દરમિયાન વસ્ત્રોના ત્યાગને અસામાન્ય ગણવામાં આવતો નથી. 

સૂર્યસ્નાન વખતે નિર્વસ્ત્ર થવાનું કે સ્વિમિંગ પુલમાં કૂદતાં પહેલાં બધાં જ વસ્ત્રોનો ત્યાગ કરવો કરવો સ્વાભાવિક ગણાવા લાગ્યો છે. 

એક વાર હું મસાજ થેરપી માટે ગઈ અને સ્વંય વસ્ત્રોનો ત્યાગ કરવા લાગી ત્યારે થેરપિસ્ટને નવાઈ લાગેલી, કેમ કે અમેરિકન લોકોને નિર્વસ્ત્ર થવા માટે જણાવવું પડે છે.

જોકે પ્રથમવાર જાહેરમાં કોઈને નિર્વસ્ત્ર જોવાની ઘટનાને ભૂલી ના શકાય તે વાત પણ સાચી છે. મારો અનુભવ બર્લિનના દક્ષિણમાં આવેલા એક પાર્કમાં થયો હતો. 

સૂર્યસ્નાન કરવા માટે અનેક લોકો ત્યાં નિરાવરણ પડ્યા હતા. 

મેં કેટલાક મિત્રોને પૂછપરછ પણ કરી અને ગૂગલમાં સર્ચ કરીને જાણવાની કોશિશ પણ કરી કે આવું શા માટે, અને મને જાણવા મળ્યું કે બર્લિનમાં જાહેર બગીચામાં એક ખૂણે કે બીચ પર કુદરતી વેશભૂષામાં શરીરોને જોવા કંઈ નવાઈની વાત નથી.

આ બર્લિનની કોઈ છૂપી વાત નથી, પરંતુ અહીં પ્રચલિત બનેલી "મુક્ત-તન સંસ્કૃતિ" (ટૂંકમાં FKK તરીકે ઓળખાતી રીત)નો જ હિસ્સો છે. જોકે તે નવી સંસ્કૃતિ પણ નથી અને જર્મીનીમાં 19 સદીના પાછલા હિસ્સાથી તે પ્રચલિત બનવા લાગી હતી. 

સ્પેનમાં બીચ પર ટોપ કાઢી નાખીને મોકળા થવા પૂરતી આ વાત નથી; જર્મનીમાં FKK સંસ્કૃતિ વધારે ઊંડી ભાવના સાથેની છે. આવી રીતને જર્મનીમાં રૂઢિના વિરોધની સાથે જાતના બંધનોને ત્યાગીને મુક્ત થવાની ભાવના તરીકે પણ જોવામાં આવે છે.

"જર્મનીમાં ન્યૂડીઝમની લાંબી પરંપરા રહી છે," એમ બર્લિનન ફ્રેઇ યુનિવર્સિટીના મોર્ડન હિસ્ટ્રીના એસોસિએટ પ્રોફેસર આર્ન્ડ બૉકેમ્પર કહે છે.

 વીસમી સદીની શરૂઆતમાં જીવનશૈલીમાં સુધારાની હવા ચાલી હતી. 

ઓર્ગેનિક આહાર, મુક્ત યૌનાચાર, વૈકલ્પિક સારવાર અને કુદરતની વધારે નજીક રહીને સાદું જીવન જીવવા પર ભાર મૂકવા લાગ્યો હતો. "એ વ્યાપક ઝુંબેશના ભાગરૂપે ન્યૂડીઝમ આવ્યું હતું. તેમાં ઔદ્યોગિક આધુનિકતા, 19મી સદીમાં આકાર લઈ રહેલા સામાજિક પ્રવાહોનો વિરોધ હતો," એમ તેઓ કહે છે.

લિબનીઝ સેન્ટર ફોર કન્ટેમ્પરરી હિસ્ટ્રી પોડસ્ટેમના ઇતિહાસકાર હન્નો હોકમથના જણાવ્યા અનુસાર બર્લિન સહિતનાં મોટાં શહેરોમાં આ ચળવળને વધારે પ્રતિસાદ મળ્યો હતો. 

વેઇમર એરા (1918-1933) દરમિયાન દરિયાકિનારે FKK ચળવળના અનુયાયી નિરાવરણ દેખાવા લાગ્યા હતા. સામ્રાજ્યવાદી જર્મનીમાં (1871થી 1918 સુધી) આપખુદ સમાજમાં લોકો...\nઅગાઉની સામગ્રીનો સારાંશ નીચે મુજબ કરી શકાય છે:
વર્ષો સુધી બર્લિનમાં રહ્યા પછી જર્મનો માટે કંઈ પણ કરવું સહજ છે એ વાત મને સમજાઈ છે. અમેરિકાના મિડવેસ્ટમાં મારો ઉછેર થયો તેનાથી વિપરિત અહીં લોકો નગ્નતાને સહજતાથી લે છે.